(VIDEO) አንዋር መስጅድ “ድምፃችን ይሰማ” መልእክት
አሁን በዚህ ዘመን እነዚህን አንቀጾች ያነበበ ሰው አነቀጾቹ በኢትዮጵያ ምድር ያሉት ወረቀት ላይ ብቻ እንጂ በተግባር ላይ አለመሆኑን ይገነዘባል፡፡ በተለይ ሙስሊም የሆነ ሰው ሁሉ ይህ ሕገ መንግስታዊ አንቀጽ ባለበት አገር የእምነት ነጻነት፣ በሃይማኖት የመደራጀት፣ በነጻነት የእምነት ሕግጋትን መፈጸም ወዘተ ያሉ ተግባራት በይፋ እየተጣሱ ነው፡፡ በአጠቃላይ አሁን ባለው የመንግስት ፖሊሲ እና አስፈጻሚ አካላት አማካኝነት ሙስሊም መሆን ወንጀል እየሆነ ነው፡፡ በአገሪቱ የተለያዩ አካባቢዎች ሙስሊም በመሆናችን ብቻ በመንግስት አካላት እንሰለላለን፣ እንሰደባለን፣ እንደበደባለን፣ ከቀያች ን እንፈናቀላለን ከዚህም ከፍቶ እየተገደልንም ነው፡፡ የዚህ ሁሉ ምክንያት ሕገ መንግስቱን መንግስት ለማክበር ፈቃደኛ አለመሆኑ ነው፡፡
እኛ ሕገ መንግስቱ 18ኛ ዓመቱን በሚያከብርበት ዋዜማ በይፋ ሕገ ምንግስቱ መጣሱን ከሚያሳዩ አንቀጾች አንኳር የሆነውን 27 ቁጥር ይዘን አደባባይ እንውላለን፡፡ ነገ ጁምዓ ኅዳር 28 ይህ አንቀጽ 27 በተግባር ይታይ፤ ያለቅድመ ሁኔታም ይከበር ስንል ጁመዓ በመቶ ሺዎች ሆነን በአንዋር መስጂድ ከባድ ተቃውሞ እናሰማለን፡፡ ተቃውሞው በአገር አቀፍ ደረጃ የሚካሄድ ጠንካራና ሰፊ ህዝብ የሚሳተፍበት እንዲሆንም ተወስኗል፡፡ የተቃውሞአችን አርማ 27 ቁጥር ነው፡፡ ለዚህ እንዲረዳም በክልልም ሆነ በአዲስ አበባ የምንገኝ ሙስሊሞች 27 ቁጥርን በተለያየ አይነት ነገር ላይ በማስፈር፣ በምልክት በመግለጽ፣ በቅርጽ በማዘጋጀት፣ ወረቀት፣ ላስቲክ ፊኛ እና የመሳሰሉ ነገሮች ላይ በመጻፍ አንቀጽ 27ን መንግስት እንዲያከብር እንጠይቃለን፡፡ በዚህ እለትም ድምጻችንን ማሰማታችን ትልቅ ትርጉም እንዳለውም ከግዝባቤ በማስገባት ተቃውሞአችንን ከፍ አድርገን እናሰማለን፡፡
2.ለ5 ደቂቃ ‹‹ሕጉ ይከበር›› በማለት የአነቀጽ 27 ብሎም በጥቅሉ የህገ መንግስቱን መጣስ አስረግጠን አንገልጻለን፡፡
3.ለ5 ደቂቃ ‹‹ምርጫው ሕገ ወጥ›› በማለት በቅርቡ የተካሄደውን ሕገ ወጥ ምርጫ እንደማንቀበል በድጋሚ እናረጋግጣለን፡፡
4. ለ5 ደቂቃ ‹‹ኮሚቴው-ይፈታ›› በማለት ህጉ ተጥሶ መሪዎቻችን መታሰራቸውን በመቃወም መፈክራችንን እናሰማለን፡፡
አዲስ አበባን ጨምሮ በሁሉም ክልሎች ላይ ያሉ የመሳጂድ ጀመዓዎችና ሁላችንም ተቃውሞው በታቀደው መሰረት እንዲከናወን በበራሪ ወረቀቶች፣ በሜሴጅና በመሰል ዘዴዎች በመጠቀም ላልሰሙ ሁሉ የማሰማት ሀላፊነታችንን እንወጣ፡፡